b"\n_START_ARTICLE_\nTrance\n_START_SECTION_\nPredzgodovinski trance\n_START_PARAGRAPH_\nKorenine trance-a segajo ve\xc4\x8d desettiso\xc4\x8d let nazaj, ko so ga razna plemena uporabljala kot sredstvo za povzro\xc4\x8danje stanja transa. \xc5\xa0e danes so isti na\xc4\x8dini uporabljani pri raznih plemenih, ki trans dosegajo s pomo\xc4\x8djo plesa, bobnanja in pesmi.\n_START_SECTION_\nPredhodniki trance-a\n_START_PARAGRAPH_\nElemente, ki jih danes vsebuje moderni trance je pred njim odkrila \xc5\xbee industrialna glasba v poznih osemdesetih letih 20. stoletja. Psychic TV je leta 1989 izdal CD Towards Thee Infinitive Beat, ki je vseboval monotone vzorce s kratkimi, ponavljajo\xc4\x8dimi vokalnimi sempli. Za nekatere je to prvi trance album, a vsi tega ne priznavajo. Namen umetnika je bil, da bi naredil zvok, ki bi deloval na poslu\xc5\xa1alce hipnoti\xc4\x8dno._NEWLINE_Ti ustvarjalci niso bili povezani z rave kulturo, njihovi trance albumi so bili ve\xc4\x8dinoma eksperimentalni, z njimi niso (vsaj ne namerno) hoteli ustvariti novega \xc5\xbeanra in kulture. Ko se je trance za\xc4\x8del postavljati na noge v rave kulturi, so mnogi od teh ustvarjalcev zapustili ta \xc5\xbeanr in za\xc4\x8deli ustvarjati v drugih.\n_START_SECTION_\nZa\xc4\x8detki trance-a kot \xc5\xbeanra\n_START_PARAGRAPH_\nTrance naj bi za\xc4\x8del kot odganjek techna v Nem\xc4\x8diji v zgodnjih devetdesetih letih 20. stoletja. Age Of Love (1990), skladba istoimenskega ustvarjalca naj bi bila prva distinktivna trance skladba. Takrat so bile ustanovljene tudi prve zalo\xc5\xbebe, ki so izdajale trance (Platipus, Harthouse, MSF, NOOM). Zgodnji trance je bil fuzija dveh \xc5\xbeanrov. Techno mu je dal tempo in ritmi\xc4\x8dne strukture, house pa melodi\xc4\x8dne prvine, ki so bile takrat v stilu house-a, popularnega v Evropi._NEWLINE_Ta zgodnji trance je bil karakteriziran z \xc5\xbee opisanimi hipnoti\xc4\x8dnimi in melodi\xc4\x8dnimi lastnostmi, vseboval pa je tudi ritmi\xc4\x8dne vzorce, ki so se tekom skladbe dodajali ali odvzemali. \xc5\xa0ele pred kratkim so se razvile druge podzvrsti trance-a, kot so progresivni, dream, hard trance,..._NEWLINE_V pribli\xc5\xbeno enakem obdobju se je v Goi (Indija) za\xc4\x8dela dogajati glasbena revolucija. EBM skupine, kot Cabaret Voltaire in Front 242 so pri\xc5\xa1li v Goo, kjer so s svojim ustvarjanjem dali navdih prvim goa trance umetnikom. Goa Gill, Eat Static, Doof in Man With No Name so pri\xc5\xa1li v Goo, kjer so sli\xc5\xa1ali psihedeli\xc4\x8dne elemente EBM, jim odvzeli kitare in vokale in dodali patos Srednjega vzhoda, ter tako ustvarili goa trance.\n_START_SECTION_\nZvok modernega (progresivnega) trance-a\n_START_PARAGRAPH_\n\xc5\xbde sredi devetdesetih let 20. stoletja je trance postal zelo komercialno popularen in eden izmed vodilnih \xc5\xbeanrov elektronske plesne glasbe. Njegovi ustvarjalci so postali bolj osredoto\xc4\x8deni na basovske linije in glavne melodije, medtem pa so pozabljali na njegovo hipnoti\xc4\x8dnost, repetativnost in arpeggio. Buildup in breakdown sta postajala vedno dalj\xc5\xa1a in pretirana. Tak slog je bil poimenovan anthem trance._NEWLINE_Trance je zapolnil posebno ni\xc5\xa1o, saj je bil ostrej\xc5\xa1i kot house, bolj ne\xc5\xbeen kot drum'n'bass in bolj melodi\xc4\x8den kot techno. Ljudem je tako postal bolj dostopen. Umetniki kot Paul van Dyk, Ferry Corsten in Armin van Buuren so pri\xc5\xa1li v ospredje kot glavni producenti in remixerji, ki so v trance vna\xc5\xa1ali ob\xc4\x8dutek emocij, temu stilu re\xc4\x8demo epic trance. V istem \xc4\x8dasu so DJ-i kot Paul Oakenfold, DJ Ti\xc3\xabsto in DJ Jean vladali klubski sceni. Konec devetdesetih je trance bil komercialno zelo popularen, a hkrati je postal tudi zelo raznolik \xc5\xbeanr. Kar nekaj umetnikov, ki je pomagalo ustvariti trance zvok, je ob koncu desetletja popolnoma zapustilo \xc5\xbeanr, posebej se lahko omenita Pascal F.E.O.S. in Oliver Lieb. Podobne stvari so se dogajale tudi z DJ-i. Sasha in Digweed, ki sta skupaj pomagala progresivnemu zvoku v ospredje, sta ga leta 2000 popolnoma zapustila in se obrnila k temnej\xc5\xa1im zvrsti trance-a deep trance."